Hvad koster et hjemmebesøg?
Et hjemmebesøg koster kr. 1.995,00. Det er mange penge, men hver en krone værd. Lad mig kort forklare hvorfor: At prioritere amning er en investering i barnets sundhed.
Amning er bedst af mange grunde. Dels fordi modermælken indeholder antistoffer mod sygdom, forskellige hormoner, reparerende stamceller, hvide blodlegemer til bekæmpelse af infektion og langkædede fedtsyrer, som hjælper med at udvikle barnets hjerne, nervesystem og øjne. Derudover har amning også en række fordele for mor – bl.a. ved at reducere risikoen for efterfødselsdepression samt brystkræft og kræft i æggestokkene.
Vigtigst af alt er amning også tryghed, trøst og omsorg for et lille barn. Amning er aldrig en dårlig vane. Det er tværtimod den største gave.
Alle Ammehjælpens familier får mulighed for at kontakte mig efter endt hjemmebesøg, og den kontakt fortsætter indtil man føler sig tryg i amningen og er landet i sin nye forældrerolle.
Et barn udvikler sig dagligt, og amningen hos en nyfødt ændrer sig i samme tempo, så det kan være svært at skemalægge amningen. Mit bedste råd er at man, når amningen er etableret, ammer frit og efter barnets behov. Det kan være svært at navigere i og derfor skal der også være mulighed for at sparre med mig. Det giver en tryg start på det fineste i verden.